
Az Igazgatóságon elvégzendő felülvizsgálati feladatok dokumentumai és szempontjai valamennyi esetben részét képezik a helyszíni ellenőrzés dokumentumainak és szempontjainak, abban az esetben is, amennyiben az külön nem került feltüntetésre.

Ezen Segédlet ajánlás jellegű, az Igazgatóság felülvizsgálati tevékenységének támogatása érdekében készült. Az Igazgatóságon elvégzendő felülvizsgálat elsősorban az Igazgatóság rendelkezésére álló, illetve indokolt esetben az önkormányzattól – az Igazgatóság által meghatározott tartalommal és formában – történő pótlólagos adatkérés, vagy más hatóság megkeresésének eredményeként rendelkezésre bocsátott adatok, nyilvántartások, dokumentumok alapján történik. A pótlólagos adatkérésről, illetve más hatóság megkereséséről az Igazgatóság a konkrét ügy összes körülményének mérlegelése alapján dönt. A támogatások elszámolásának és felhasználásának kétséget kizáró megalapozottsága kizárólag helyszíni ellenőrzés keretében állapítható meg.

A felülvizsgálat és a helyszíni ellenőrzés egyik alapelve annak megállapítása, hogy a beszámolóban rögzített adatok megalapozottak-e, a cél a támogatások jogszerű felhasználásának ellenőrzése és a beszámolóban szereplő adatok alátámasztottságának vizsgálata.

A Segédlet nem tartalmaz valamennyi, a támogatási jogcímek vonatkozásában kiadott állásfoglalást. Kizárólag azon állásfoglalások szerepelnek a Segédletben, amelyek kiemelt jelentőségűek a központi költségvetésből származó támogatások elszámolása megalapozottságának, felhasználása jogszerűségének vizsgálata során. Az állásfoglalások a Magyar Államkincstár belső portálján – Tudástár – érhetőek el.

Az önkormányzatok egyes, tárgyévet megelőző – 2024. évi – kiegészítő támogatásainak és egyéb kötött felhasználású támogatásainak 2024. december 31-én kötelezettségvállalással terhelt maradványának 2025. évi felhasználásáról a 2025. évi beszámoló 11/B és 11/H űrlapján számolnak el.

A KGR K11 rendszerből előállított 2025. évi beszámoló 11/B űrlapjának kitöltésével az önkormányzata 2024. évi Kvtv. 3. mellékletében,
· valamint egyedi kormányhatározatok rendelkezése szerint
felsorolt feladatokra az abban megjelölt feltételek mellett, felhasználási kötöttséggel folyósított támogatások 2024. évben fel nem használt, de a későbbiekben (2025. évben) felhasználható összegével történő elszámolási kötelezettségének tesz eleget. 

A 11/B űrlapot a 1254. szektorba sorolt szervezetek (helyi önkormányzatok) tölthetik ki, az alábbiak szerint:
· a 3. oszlopban a 2024. évben fel nem használt, de 2025. évben jogszerűen felhasználható kiegészítő támogatások és egyéb kötött felhasználású támogatások 2024. évi felülvizsgálatot követő összegei kerültek központilag betöltésre,
· a 4. oszlopban kell szerepeltetniük azt az összeget, amely a 2025. évben a vonatkozó jogszabályokban, pályázati kiírásokban meghatározott határidőig ténylegesen felhasználásra került (4. oszlop adata ≤ 3. oszlop adata), 
· az 5. oszlop sorai az adott jogcím vonatkozásában a cél szerinti felhasználást figyelembe véve tartalmazzák az eltéréseket (5. oszlop adata = 3. oszlop adata – 4. oszlop adata). Az oszlopban csak pozitív előjelű szám szerepelhet.

A 11/B űrlapon szereplő, alábbi jogcímek esetében a 2024. évi Kvtv. 3. melléklet rendelkezései az irányadók. 

	11/B űrlap szerinti

	sorszám
	megnevezés

	11
	3. melléklet 2.1.5. a) Önkormányzatok rendkívüli támogatása

	12
	3. melléklet 2.1.5. b) A tartósan fizetésképtelen helyzetbe került helyi önkormányzatok adósságrendezésére irányuló hitelfelvétel visszterhes kamattámogatása, a pénzügyi gondnok díja

	13
	3. melléklet 2.1.6. g) Magánszemélyek közműfejlesztési támogatása

	16
	3. melléklet 2.2.1. A települési önkormányzatok szociális célú tüzelőanyag vásárlásához kapcsolódó támogatása

	27
	3. melléklet 3.2. Kompok, révek fenntartásának, felújításának támogatása

	28
	3. melléklet 3.3. Ózdi martinsalak felhasználása miatt kárt szenvedett lakóépületek tulajdonosainak kártalanítása

	29
	3. melléklet 3.4. Normafa Park beruházás támogatása

	32

	16. cím Vármegyei önkormányzatok 2024. évi önkormányzati választással összefüggésben felmerült személyi jellegű kifizetéseinek támogatása


A 478/2022. Korm. rendelet 2. § (1) bekezdésében foglaltak alapján a Kormány egyedi határozata alapján az Áht. 14. § (3) bekezdése szerinti fejezet terhére nyújtott fejlesztési célú támogatásokkal összefüggő, 2022. június 1-jén napján fennálló támogatási jogviszonyokban a kedvezményezett kérelmére a támogató egyedi mérlegelés alapján a támogatásra irányadó végső felhasználási határidőt legfeljebb 2024. december 31-éig határozhatja meg.
A 478/2022. Korm. rendelet 2. § (1a) bekezdése alapján a 478/2022. Korm. rendelet 2. § (1) bekezdés szerinti feltételeknek megfelelő és 650 millió forintot elérő vagy azt meghaladó összegű támogatási jogviszonyok esetén a támogatásra irányadó végső felhasználási határidő a kedvezményezett kérelmére, a támogató egyedi mérlegelése alapján legfeljebb 2025. december 31-ig hosszabbítható meg.

Ezeket a jogcímeket a 11/H űrlap 1–235. sorai, valamint a 11/H2 űrlap 1-27. sorai tartalmazzák.

A 11/H és 11/H2 űrlapot a kettő évnél hosszabb felhasználási idejű támogatások vonatkozásában a 1254. szektorba sorolt szervezetek (helyi önkormányzatok) tölthetik ki, az alábbiak szerint:

· a 3. oszlopban az egyes kötött felhasználású támogatások előirányzatának összege szerepel az adott évi rendelkezésre bocsátásuk alapján,
· a 4. oszlop a 2024. évi beszámoló 11/H. űrlapjáról töltődik az 1-235. sorok tekintetében, a 2018-2024. évi felhasználást jeleníti meg, a 2024. évi beszámoló 11/H2 űrlapjáról kerül betöltésre az 1-27. sorok esetében az előző években felhasznált összeg adat,
· az 5. oszlopban az önkormányzat által a 2025. évben és a következő év(ek)ben felhasználható támogatás jelenik meg, az (5. oszlop adata minden esetben ≥ 6. oszlop adata +7. oszlop adata),
· a 6. oszlopban a támogatásból a 2025. évben ténylegesen felhasznált összeget kell rögzíteni (fehér cellákkal jelzett, szerkeszthető sorokban), 
· a 7. oszlopban a támogatásból a következő év(ek)ben felhasználható támogatási összegét kell rögzíteni, 
· a 8. oszlopban a támogatás felhasználási határidejéig fel nem használt összeg számolódik az 5-6-7 oszlopok összefüggéséből (8. oszlop adata=5. oszlop adata – 6. oszlop adata – 7. oszlop adata).

· A KGR K11 rendszerből előállított 2024. évi beszámoló 11/A és 11/H és 11/H2 űrlapja,
· a KGR K11 rendszerből előállított 2025. évi beszámoló 05/A, 06/A, 11/B, 11/H, 11/H2, illetve 11/I űrlapja,
· a 2024. évi felülvizsgálat dokumentációja,
· a támogató által meghatározott külön elszámolások.

Az Igazgatóságnál elvégzendő felülvizsgálat szempontjai
· A 2024. évi beszámolóban kötelezettségvállalással terhelt maradványról a 2025. évi beszámoló 11/B, 11/H űrlapján és 11/H2 űrlap 1-27. soraiban az elszámolás megtörtént-e.
· Az elszámolás – az előző, illetve (ha volt) a helyszíni vizsgálati szempontok alapján – megalapozott, helytálló volt-e.
· A támogató által meghatározott külön elszámolásoknak megfelelően került-e a beszámoló adata meghatározásra.
· Az önkormányzat visszafizetési kötelezettség esetén helyesen állapította-e meg a fizetendő ügyleti kamatot.
· Az önkormányzat teljes beszámolóját tekintve egy kiadást csak egy jogcímen, egyszeresen számoltak-e el.
· A tényleges felhasználás és a visszafizetési kötelezettség csak akkor vizsgálható, ha a pályázati elszámolása Igazgatóság általi lezárása (ebr42/ÖNEGM rendszerekben) korábbi időpontban történik meg, mint a beszámoló felülvizsgálatának megkezdése.

A helyszíni ellenőrzés dokumentumai
Az elszámolás szabályszerűsége teljeskörűen csak helyszíni ellenőrzés során, vagy bekért dokumentumok alapján állapítható meg. Az ellenőrzés jogcímenként külön-külön végzendő.
Lásd: A helyi önkormányzatok 2024. évi központi költségvetési kapcsolatokból származó forrásai elszámolása szabályszerűsége kincstári felülvizsgálatának segédlete 4. részét, továbbá
· pályázati kiírás, támogatói okirat/támogatási szerződés,
· a támogatás felhasználását igazoló:
· számviteli nyilvántartás,
· számlák,
· egyéb könyvviteli bizonylatok,
· kötelezettségvállalást igazoló dokumentumok,
· kötelezettségvállalási jogkört megalapozó dokumentumok,
· [bookmark: _Toc285419744][bookmark: _Toc285419763]intézményi és önkormányzati szintű analitikus nyilvántartások, elszámolások.

A helyszíni ellenőrzés szempontjai
Az ellenőrzés jogcímenként külön-külön végzendő.
· A 2024. évi beszámolóban kötelezettségvállalással terhelt maradványként jelzett összeget 2024. december 31-én érvényes kötelezettségvállalás alátámasztotta-e.
· Az adott pályázati kiírásban foglaltaknak megfelelően a támogatás 2024. évi maradványát a 2024. évi Kvtv.-ben vagy a támogatás igénylésére, elszámolására vonatkozó jogszabályban meghatározott időpontig ténylegesen felhasználták/részben felhasználták/nem használták fel.
· A teljes támogatási időszakra vonatkozóan az előirányzat felhasználását megfelelően dokumentálták-e.
· Csak a támogatási időszakban teljesített kiadásokat vették-e figyelembe.
· A helyi önkormányzatok 2024. évi központi költségvetési kapcsolatokból származó forrásai elszámolása szabályszerűsége kincstári felülvizsgálatának segédlete 4. részében meghatározott helyszíni ellenőrzés szempontjainak megfelelt-e az adott jogcím.

